CELEX: 62009CN0033
Language: fi
Date: 2009-01-26 00:00:00
Title: Asia C-33/09: Ennakkoratkaisupyyntö, jonka Gerechtshof Amsterdam (Alankomaat) on esittänyt 26.1.2009 – Oracle Nederland BV v. Inspecteur der Belastingdienst Utrecht-Gooi/kantoor Utrecht

18.4.2009   
            
            
               FI
            
            
               Euroopan unionin virallinen lehti
            
            
               C 90/9
            
         Ennakkoratkaisupyyntö, jonka Gerechtshof Amsterdam (Alankomaat) on esittänyt 26.1.2009 – Oracle Nederland BV v. Inspecteur der Belastingdienst Utrecht-Gooi/kantoor Utrecht
   (Asia C-33/09)
   2009/C 90/14
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Gerechtshof Amsterdam
   
      Pääasian asianosaiset
   
   
      Valittaja: Oracle Nederland BV
   
      Vastapuoli: Inspecteur der Belastingdienst Utrecht-Gooi/kantoor Utrecht
   
      Ennakkoratkaisukysymykset
   
   
               1)
            
            
               Onko toisen direktiivin (1) 11 artiklan 4 kohtaa ja kuudennen direktiivin (2) 17 artiklan 6 kohtaa tulkittava siten, että jäsenvaltio, joka on halunnut käyttää näissä artikloissa annettua mahdollisuutta evätä (edelleen) vähennysoikeuden sellaisten kustannusluokkien osalta, joita kuvataan seuraavasti:
               
                           —
                        
                        
                           ruokien ja juomien tarjoaminen elinkeinonharjoittajan henkilöstölle,
                        
                     
                           —
                        
                        
                           liikelahjojen tai muunlaisten lahjoitusten antaminen henkilöille, joiden osalta on niin, että jos kyseisiä lahjoja tai lahjoituksia koskeva arvonlisävero laskutetaan tai laskutettaisiin heiltä, tätä ei oteta tai ei otettaisi kokonaisuudessaan tai pääasiallisesti huomioon vähennyskelpoisena,
                        
                     
                           —
                        
                        
                           asunnon hankkiminen elinkeinonharjoittajan henkilöstölle,
                        
                     
                           —
                        
                        
                           vapaa-ajan toiminnan tarjoaminen elinkeinonharjoittajan henkilöstölle,
                        
                     on täyttänyt edellytyksen, jonka mukaan tällaiset tavarat ja palvelut on mainittava riittävän täsmällisesti?
            
         
               2)
            
            
               Jos ensimmäiseen kysymykseen vastataan myöntävästi yhden edellä mainitun luokan osalta, onko kuudennen direktiivin 6 artiklan 2 kohdan ja 17 artiklan 2 ja 6 kohdan mukaan mahdollista soveltaa sellaista tässä asiassa tarkasteltavana olevan kaltaista kansallista lainsäädäntöä, joka on annettu ennen kyseisen direktiivin voimaantuloa ja jonka perusteella verovelvollinen ei voi täysin vähentää, tai voi vähentää vain suoritteesta syntyvän verosaatavan osalta, tiettyjen tavaroiden ja palvelujen hankinnan yhteydessä maksettua arvonlisäveroa, koska näiden osalta on laskutettu arvonlisäveronalaisesta korvauksesta?
            
         
               3)
            
            
               Jos tavaroiden ja palvelujen luokan riittävän täsmällistä määrittelyä koskeva edellytys täyttyy ruokien ja juomien tarjoamisen osalta, onko kuudennen direktiivin 17 artiklan 6 kohdan vastaista tehdä voimassa oleviin vähennysoikeuden rajoituksiin sellainen muutos, jonka lähtökohtaisesti oletetaan kaventavan rajoitusten soveltamisalaa mutta jonka yhteydessä ei voida kuitenkaan sulkea pois sitä mahdollisuutta, että jonakin vuonna jossakin yksittäisessä tapauksessa vähennysoikeuden rajoitusten soveltamisala laajenee, etenkin kun otetaan huomioon muutetun järjestelmän kiinteämääräisyys?
            
         
      (1)  Jäsenvaltioiden liikevaihtoverolainsäädännön yhdenmukaistamisesta – yhteisen arvonlisäverojärjestelmän rakenne ja yksityiskohtaiset soveltamissäännöt – 11.4.1967 annettu toinen neuvoston direktiivi 67/228/ETY (EYVL L 71, s. 1303).
   
      (2)  Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17.5.1977 annettu kuudes neuvoston direktiivi 77/388/ETY (EYVL L 145, s. 1).